**Kirsebærgården, et Rudolf Steiner Børnehus,**

**søger personale**

Vi har udvidet Kirsebærgården med 1 familiegruppe (børn fra 1-6 år på samme stue) pr. 16. august og udvider med yderligere en gruppe i løbet af efteråret. Stuerne bliver på 22 børn med ca. 6 vuggestuebørn og 16 børnehavebørn, og med 4,5 fuldtidsstilling pr. stue. Vi har til huse i et nedlagt mejeri, med hyggeligt gårdmiljø, der er ombygget og indrettet til Rudolf Steiner pædagogik. Vi har en fantastisk engageret forældregruppe, der gerne giver et nap med og der er en hyggelig og rolig stemning i hele huset. Vi er passioneret omkring antroposofi, pædagogik og ansvarlighed, og vi arbejder struktureret med den styrkede læreplan. Vi har et godt samarbejde med Københavns kommune og fine tilsynsrapporter.

Vi søger pædagoger til den nye stue og vi søger også en pædagog til børnehaven. Så hvis du er interesseret så send en ansøgning nu og skriv hvornår du i givet fald kan starte.

**Vi forventer:**

* At man har interesse i at arbejde ud fra et antroposofisk grundlag
* At man har et positivt livssyn og har lyst til at indgå i et ligeværdigt samarbejde med kollegerne på stuen.
* At man evner og glædes ved, at løfte sangleg, eventyr og årstidsfester som en naturlig del af daglig praksis
* At man kan formulere sig på skriftligt dansk
* At man ser det som en naturlighed at en del af det pædagogiske arbejde er at deltage aktivt i praktiske gøremål
* At man er indstillet på at være en del af et stort hus med mange kolleger
* At man er fleksibel og omstillingsparat

**Vi tilbyder:**

* En spændende og velorganiseret arbejdsplads
* Antroposofiske kurser/sparring
* Høj faglighed og engagerede kollegaer
* En velfungerende rytme
* Gode løn og personaleforhold
* Dagligt indlagte pauser

Ansøgning sendes på mail til: lise@kirsebaergaarden.dk. Vi forventer at afholde ansættelsessamtaler løbende. For yderligere information: [www.kirsebaergaarden.dk](http://www.kirsebaergaarden.dk) . Har du spørgsmål er du velkommen til at kontakte pæd. Leder Lise Lorentzen på tlf. 23 31 28 67

**Kirsebærgården, et Rudolf Steiner Børnehus**

**Strandlodsvej 48**

**2300 København S.**